Formularul 4 la Ghidul solicitantului de finanțare nerambursabilă pentru proiectele culturale, în conformitate cu prevederile O.G. nr. 51/1998 privind îmbunătățirea sistemului de finanțare nerambursabilă a proiectelor culturale, cu modificările și completările ulterioare

**CONTRACT DE FINANȚARE NERAMBURSABILĂ**

Nr...................din......................

Având în vedere prevederile:

- Ordonanței Guvernului nr. 51/1998 privind îmbunătățirea sistemului de finanțare nerambursabilă a proiectelor culturale, cu modificările și completările ulterioare;

- Hotărârii Consiliului Local al Sectorului 6 nr. ........................... Programul de finanțare Cultura 2024, Ghidului Solicitantului de finanțare nerambursabilă pentru proiecte culturale, în conformitate cu prevederile O.G. nr. 51/1998 privind îmbunătățirea sistemului de finanțare nerambursabilă a proiectelor culturale, cu modificările și completările ulterioare, (*denumit în continuare* ***Ghid/Program*);**

**Centrul Cultural European Sector 6**, cu sediul în București, Sector 6, Splaiul Independenței nr. 200, cod poștal 060021 telefon/fax +4021 433 00 68, cod fiscal 24470751, Cont trezorerie IBAN RO 73 TREZ 706 21G 430 900 XXXX, deschis la Trezoreria Sector 6, reprezentat prin Director Cosmin TELEAȘĂ,

denumit în continuare **AUTORITATE FINANȚATOARE**

și

...................................................................................................................................................., cu sediul în.......................................str. ....................................................................................

nr......................................., telefon ............................, cod fiscal ..............................., cont bancar RO...................................................................................................................................

deschis la ......................................................................................., reprezentată legal prin ............................................................................................................. , denumit în continuare

**BENEFICIAR,**

au încheiat prezentul Contract de finanțare nerambursabilă a Proiectului cultural ”.................................................................................................”, înregistrat la Centrul Cultural European Sector 6 cu Nr. .......... în data de .........................., denumit în continuare **PROIECT.**

|  |
| --- |
| **CAPITOLUL I - Obiectul contractului** |

**Art. 1. -** *Obiectul contractului*

1. Prezentul contract are ca obiect finanțarea nerambursabilă de la bugetul local al Sectorului 6, prin Centrul Cultural European Sector 6, a activităților pe care Beneficiarul le va desfășura în cadrul Proiectului, în vederea atingerii obiectivelor acestuia stipulate în Cererea de finanțare.
2. Autoritatea finanțatoare va pune la dispoziția Beneficiarului fondurile respective alocate în vederea derulării activităților Proiectului, în condițiile stabilite prin prezentul contract.
3. Beneficiarul își asumă responsabilitatea derulării Proiectului. În acest scop, Beneficiarul va conduce, va supraveghea și va desfășura toate activitățile cuprinse în cadrul Proiectului, a căror executare îi revine nemijlocit.

|  |
| --- |
| **CAPITOLUL II - Perioada de valabilitate a contractului și perioada de desfășurare a Proiectului cultural** |

**Art. 2. -** *Perioada de valabilitate a contractului*

Perioada de valabiliate a contractului de finanțare nerambursabilă începe la data semnării acestuia de către părțile contractante și se finalizează în momentul stingerii tuturor obligațiilor dintre părți, respectiv la data achitării sumelor stabilite de Autoritatea finanțatoare.

**Art. 3.** - *Perioada de desfășurare a Proiectului cultural*

Perioada de desfășurarea a Proiectului cultural va fi cuprins între prima activitate și ultima activitate din cadrul Proiectului, perioadă prevăzută și în ***Graficul de activități***.

Perioada de desfășurare a Proiectului cultural, respectiv a Graficului de activități va fi stabilită de prezentul contract și nu va putea fi schimbată decât prin cerere scrisă și cu aprobarea Autorității finanțatoare.

|  |
| --- |
| **CAPITOLUL III - Valoarea contractului** |

**Art. 4.** - *Valoarea contractului*

1. Valoarea contractului este de..............................lei, reprezentând............% din valoarea totală a cheltuielilor eligibile ale Proiectului.
2. Valoarea prevăzută la alin. (1) reprezintă valoarea maximă ce poate fi acordată de către Autoritatea finanțatoare pentru derularea și implementarea Proiectului.

|  |
| --- |
| **CAPITOLUL IV - Obligația părților** |

**Art. 5.** - *Obligațiile Beneficiarului*

1. Să asigure 10% din valoarea totală a cheltuielilor eligibile ale Proiectului, din surse complementare (contribuție proprie și/sau surse atrase-publice sau private);
2. Să suporte toate costurile neeligibile aferente Proiectului;
3. Să asigure resursele financiare necesare implemantării optime a Proiectului în condițiile decontării ulterioare a cheltuielilor eligibile;
4. Să implementeze activitățile Proiectului așa cum sunt stipulate acestea în Cererea de Finanțare;
5. Să se asigure comunicarea eficientă și operativă, prin notificări speciale, a problemelor tehnice și financiare, dacă acestea există, precum și a soluțiilor concrete propuse;
6. Să asigure suportul administrativ necesar derulării activităților Proiectului;
7. Să asigure componența și funcționalitatea echipei de Proiect;
8. Să asigure înlocuirea unui membru al echipei de Proiect devenit indisponibil, cu o persoană cu calificări cel puțin egale, numai după obținerea acceptului scris de la Autoritatea finanțatoare, în urma unei cereri/informări;
9. Să pună la dispoziție, în vederea implementării Proiectului, spațiile și dotările asumate prin Cererea de Finanțare (Formularul nr. 1);
10. Să nu comunice în nicio situație, fără consimțământul prealabil scris al Sectorului 6 și al Centrului Cultural European Sector 6, informațiile confidențiale aparținând acestuia sau obținute în baza relațiilor contractuale;
11. Să nu folosească în defavoarea Autorității finanțatoare rezultatele studiilor, testelor, lucrărilor și cercetărilor efectuate în cursul și în scopul realizării contractului;
12. Să comunice în scris Autorității finanțatoare, în termen de 30 de zile, în cazul în care se află în faliment/insolvență/incapacitate de plată/lichidare/dizolvare/modificare intervenită în documentele sale de constituire sau orice altă situație similară care ar decurge dintr-o procedură asemănătoare, prevăzută de legislația sau reglementările europene și naționale;
13. Să întocmească și să predea Autorității finanțatoare Raportul final de activitate și financiar, conform Ghidului, în termen de cel mult 10 zile lucrătoare de la terminarea ultimei activități din proiect, conform Graficului de activități;
14. Să transmită rapoarte speciale ori de câte ori acestea sunt solicitate de către Autoritatea finațatoare, în termenul comunicat;
15. Să despăgubească Autoritatea finațatoare împotriva oricăror reclamații și acțiuni în justiție ce rezultă din încălcarea drepturilor de propietate intelectuală legate de echipamentele, materialele, instalațiile și din încălcarea drepurilor conexe de autor privind prestația artiștilor;
16. Să obțină, conform prevederilor în vigoare, toate solicitările, autorizațiile, aprobările, avizele sau licențele necesare desfășurării în bune condiții și la timp, a evenimentelor/activităților prevăzute în cadrul propunerii de Proiect, în funcție de specificul acestora;
17. Beneficiarul nu va divulga nici o informație cuprinzând date cu caracter personal furnizate de Autoritatea finanțatoare, dacă acestea au legătură cu prezentul contract de finanțare, fără acordul scris prealabil al acestuia;
18. Indiferent de perioada de desfășurare a activităților salariaților sau persoanelor contractate, Beneficiarul se va asigura și va urmări cu strictețe ca oricare dintre aceștia să cunoască foarte bine și să înțeleagă cerințele, scopul și obiectivele prezentului contract, cerințele regulilor și Regulamentul Uniunii Europene și ale legislației românești relevante, specificul activităților pe care urmează să le desfășoare în cadrul prezentului contract și a componenței acestuia în care sunt direct implicați, precum și a responsabilităților atribuite;
19. Beneficiarul va acționa întotdeauna loial și imparțial și va lua toate măsurile necesare pentru a preveni sau stopa orice situație care ar putea compromite executarea obiectivă și imparțială a prezentului contract;
20. Pe întreaga perioadă a executării contractului, Beneficiarul se obligă să nu susțină cauze care aduc atingere sau discriminează pe considerente de etnie, rasă, sex, orientare sexuală, religie, capacități fizice sau psihice sau apartenența la una sau mai multe categorii sociale sau economice;
21. Să ia toate măsurile preventive necesare pentru a evita orice conflict de interese, respectiv orice situație care îl împiedică pe Beneficiar în orice moment să acționeze în conformitate cu obiectivele Autorității finanțatoare, precum și situația în care executarea obiectivă și imparțială a funcțiilor oricărei persoane implicate în implementarea Proiectului poate fi compromisă din motive familiale, politice, economice sau orice alte interese comune cu o altă persoană;
22. Beneficiarul se obligă ca în cazul în care din activitățile Proiectului se obțin venituri, să asigure folosirea integrală a acestora în implementarea Proiectului;
23. Să țină o evidență contabilă separată, pe tipuri de activități, pentru a se determina încadrarea activităților ca economice sau neeconomice;
24. Să respecte cu strictețe ”Manualul de idenditate vizuală” și să comunice publicului și mass media doar după aprobarea materialelor conform manualului;
25. Să informeze Autoritatea finanțatoare cu privire la toate modificările produse în derularea Proiectului, cu minim 5 zile lucrătoare înainte de data producerii acestora;
26. Să respecte toate condițiile impuse în Ghidul aplicantului.

**Art. 6.** *- Obligațiile Autorității finanțatoare*

a) să pună la dispoziția Beneficiarului, în limita posibilităților și a prevederilor legale în vigoare, informații pe care le deține și care pot fi relevante pentru realizarea contractului de finanțare nerambursabilă;

b) să vireze Benficiarului suma prevăzută la art. 4 alin. (1), în condițiile prezentului contract și a Ghidului;

c) să nu comunice, în nicio situație, fără consimțămantul prealabil scris al Beneficiarului, informații confidențiale aparținând acestuia sau obținute de Sectorul 6 , sau de Centrul Cultural European Sector 6, în baza relațiilor contractuale;

d) să urmărească asigurarea de către beneficiar a surselor complementare de finanțare a proiectului prin verificarea documentelor justificative și, după caz, prin monitorizarea și evaluarea derulării activității Proiectului;

e) să asigure validarea cererilor de plată, în termen de cel mult 5 zile lucrătoare de la data depunerii acestora de către Beneficiar, în situația în care nu sunt necesare clarificări/completări.

|  |
| --- |
| **CAPITOLUL V - Cheltuieli** |

**Art. 7.**

1. Orice sumă primită ca finanțare de la Autoritatea finanțatoare în temeiul prezentului contract de finanțare nerambursabilă va fi cheltuită de către Beneficiar numai pentru realizarea Proiectului.
2. Cheltuielile efectuate în afara perioadei cuprinsă între data semnării contractului de finanțare nerambursabilă și data finalizării ultimei activități specifice din perioada de implementare a Proiectului, NU sunt eligibile și NU vor fi decontate.
3. Autoritatea finanțatoare finanțează numai cheltuielile care:
4. Se înscriu în categoria cheltuielilor eligibile, conform Anexei 1 la *Ghid*;
5. Au fost efectuate între data semnării contractului de finanțare nerambursabilă cu Autoritatea finanțatoare și data finanțării ultimei activități specifice din perioada de implementare a Proiectului.
6. Au fost necesare realizării Proiectului și au fost prevăzute și aprobate în Buget;
7. Sunt justificate prin documentele prevăzute în Anexa 3 la *Ghid*;
8. Au fost efectuate cu respectarea prevederilor incidente din legislația națională și, după caz, a Uniunii Europene, aplicabile în materie, precum și ale contractului de finanțare nerambursabilă de la bugetul local, pentru activități din cadrul Proiectului;
9. Sunt înregistrate în contabilitatea Beneficiarului
10. Conțin datele specifice contractului: nr. de contract, beneficiarul, numele proiectului sau alte detalii care să facă legătură între activitatea prestată și plata efectuată.

4) Finanțarea nerambursabilă se acordă numai pentru activități cu caracter neeconomic definite conform art. 3, lit i) din Ghid sau Art. 1, lit. o) din OG 51/1998;

5) Plățile către Beneficiar se fac în maximum 2 tranșe. Prima tranșă (avans), nu poate depăși ...........% din valoarea finanțării nerambursabile acordată prin prezentul contract și poate fi solicitată de Beneficiar după semnarea prezentului contract;

6) Cu excepția primei tranșe (avansului), ultima tranșă, reprezentând diferența până la 100% din valoarea finanțării nerambursabile, se acordă numai după validarea Raportului final de activitate și financiar depus la sediul Autorității finanțatoare împreună cu documentele justificative, documente ce se vor înregistra în termen de cel mult 30 de zile de la finalizarea perioadei de implementarea Proiectului;

7) În cazul în care Beneficiarul optează pentru o singură tranșă, aceasta va fi acordată la finalul Proiectului, după validarea Raportului final de activitate și financiar depus la sediul Autorității finanțatoare împreună cu documente justificative, documente ce se vor înregistra în termen de cel mult 30 de zile de la finalizarea perioadei de implementarea Proiectului;

8) Beneficiarul solicită suma prevăzută la art. 4 alin. ( 1) , astfel:

|  |  |  |
| --- | --- | --- |
| **Nr. tranșe** | **Valoarea tranșei ( în lei și %)** | |
| 2 ( două) tranșe | ..........lei =.......% (max. 50% din valoarea finanțării nerambursabile) - avans în urma validării Cererii de plată depusă după semnarea contractului | ...............lei =.........% diferența până la 100% din valoarea finanțării nerambursabile, după validarea Raportului final de activitate și financiar |

|  |
| --- |
| **CAPITOLUL VI - Virarea sumelor reprezentând finanțarea nerambursabilă** |

**Art. 8.** - *Efectuarea viramentelor*

1. Sumele reprezentând finanțarea nerambursabilă se acordă, în condițiile prevăzute la art. 7 alin. (3) și art. 11, prin virament bancar, din bugetul Autorității finanțatoare, pe bază de Cerere de plată emisă pentru fiecare tranșă, după caz, în contul bancar distinct al Beneficiarului, destinat exclusiv efectuării tuturor tranzacțiilor aferente desfășurării Proiectului.
2. Cererile de plată, însoțite de Certificatele de atestare fiscală emise de către ANAF (originale, în termen de valabilitate) vor fi depuse, astfel:
3. Cererea de plată aferentă tranșei 1 se depune după semnarea contractului de finanțare nerambursabilă;
4. Cererea de plată aferentă tranșei finale, a II-a, se depune numai după comunicarea de către Autoritatea finanțatoare a valorii tranșei finale aprobate, ca urmare a validării Raportului final de activitate și finaciar depus de Beneficiar împreună cu documentele justificative.
5. Cererile de plată se validează de către Autoritatea finanțatoare în termen de cel mult 5 zile lucătoare de la data depunerii acestora, în situația în care nu sunt necesare clarificări/completări;
6. Plata se efectuează doar în urma depunerii facturii electronice, document care va conține numărul contractului de finanțare și numele Proiectului.
7. Contul bancar al Beneficiarului, destinat exclusiv implementării Proiectului este........................................................................................................................................., deschis la ............................................................................................................................ .

|  |
| --- |
| **CAPITOLUL VII - Monitorizare și control** |

**Art. 9.**

1. Autoritatea finanțatoare poate solicita oricând Beneficiarului informații cu privire la îndrumarea și derularea proiectului (completări, clarificări, documente suplimentare, etc.), acesta având obligația să răspundă în scris oricărei solicitări în termenul comunicat de Autoritatea finanțatoare;
2. Netransmiterea informațiilor prevăzute la alin. (1) în termenul menționat, va avea ca efect realizarea de verificări numai pe baza documentelor existente la dosar și implicit plata/rambursarea cheltuielilor eligibile pentru care există documente sau informații.

**Art. 10.**

1. Beneficiarul va depune la sediul Autorității finanțatoare, în termen de 30 zile lucrătoare de la finalizarea perioadei de implementare a Proiectului, documentele justificative pentru ultima tranșă, precum și Raportul final de activitate și cel financiar ce va cuprinde OBLIGATORIU:
2. Descrierea activităților desfășurate, însoțită și de dovezi privind realizarea acestora (inclusiv dosarul de imagine conținând tipăriturile în original ale Proiectului, articole apărute în presă, spoturi publicitare, fotografii și materiale video) + Rapoarte MetaBuisness sau Google Analytics;
3. Justificarea cheltuielilor la nivelul întregului Proiect cuprinzând atât contribuția Beneficiarului, cât și finanțarea nerambursabilă acordată de Autoritatea finanțatoare;
4. Documentele justificative privind atragerea surselor complementare de finanțare;
5. Justificarea informațiilor privind caracterul neeconomic al activităților din cadrul Proiectului cultural.
6. Raportul final de activitate și financiar se întocmește în conformitate cu Formularul nr. 6 la Ghid și se depune într-un exemplar **original**, tipărit, fiind însoțit de documentele justificative pentru cheltuielile efectuate (a se vedea Anexa nr. 3 din Ghid), precum și într-**o copie electronică** (pe memory stick);
7. La solicitarea Autorității finanțatoare, Beneficiarul va prezenta spre verificare, documentele justificative și în original;
8. Proiectele pentru care **NU** s-au depus Rapoartele finale de activitate și financiare obligatorii și de asemenea, documentele justificative corespunzătoare, în termenul prevăzut la alin. (1), nu vor obține sumele aferente ultimei tranșe și se vor aplica prevederilor art. 32 din prezentul contract;
9. În cazul în care Beneficiarul nu poate justifica cheltuirea unora dintre sumele acordate, Autoritatea finanțatoare, după ce solicită și analizează explicațiile Beneficiarului, are dreptul de a solicita returnarea sumelor echivalente cheltuielilor nejustificative și/sau, după caz, de a le reține din valoarea tranșei finale, în funcție de decizia Autorității finanțatoare.

**Art. 11.**

Valoarea finanțării efectiv plătite Beneficiarului poate fi mai mică decât valoarea maximă prevazută la art. 4 alin. (1) din prezentul contract în următoarele situații:

1. Cheltuielile efectuate au fost mai mici decât cele estimate;
2. Anumite cheltuieli nu au mai fost efectuate;
3. În urma evaluării Raportului final de activitate și financiar, se constată că unele cheltuieli efectuate nu s-au încadrat în prevederile art. 7, alin (3) din prezentul contract;
4. Nivelul contribuției asigurate de Beneficiar nu reprezintă minim 10% din valoarea totală a cheltuielilor eligibile ale Proiectului. Ambele valori - ale finanțării nerambursabile și ale contribuției - se calculează la finalul Proiectului, după evaluarea Raportului final de activitate și financiar. Neasigurarea procentului minim de contribuție atrage diminuarea finanțării(din cheltuielile eligibile), până la acoperirea acestui procent;
5. Acțiunile, activitățile, evenimentele, rezultatele și/sau indicatorii Proiectului, prevăzuți în Cererea de finanțare, sunt neîndepliniți și/sau nerealizați conform acesteia, în acest caz finanțarea nerambursabilă se diminuează direct proporțional cu gradul de îndeplinire a activităților sau după caz a indicatorilor Proiectului.

**Art. 12.**

Pe toată durata contractului de finanțare nerambursabilă, precum și pe o perioadă de 5 ani de la încetarea acestuia, Beneficiarul este obligat să permită, în orice moment accesul neîngrădit al reprezentanților Autorității finanțatoare și a celor cu atribuții în domeniul controlului financiar-fiscal, în scopul verificării modului de utilizare a fondurilor publice.

|  |
| --- |
| **CAPITOLUL VIII – Promovare** |

**Art. 13.**

1. Beneficiarul are obligația de a promova imaginea Autorității finanțatoare cu ocazia evenimentelor și acțiunilor desfășurate pe durata Proiectului, prin includerea siglei și a denumirii instituției pe tipăriturile și materialele/produsele promoționale (de publicitate), care vor fi în prealabil aprobate de către Autoritatea finanțatoare, conform Regulilor de identitate vizuală (conform anexei la prezentul contract);
2. Autoritataea finanțatoare va putea să facă publice, în modul în care va considera necesar, următoarele:
3. Denumirea completă a Beneficiarului;
4. Titlul Proiectului;
5. Scopul și obiectivele Proiectului;
6. Valoarea finanțării nerambursabile acordate;
7. Rezumatul Proiectului din cererea de finanțare;
8. Locul și perioada de derulare și implementare a Proiectului;
9. Dimensiunea și caracteristicile grupului țintă și, după caz, beneficiarii finali ai Proiectului;
10. Rezultatele estimate și cele obținute ale Proiectului;
11. Valoarea finanțării nerambursabile decontate.
12. Beneficiarii se obligă să permită Autorității finanțatoare să filmeze sau să fotografieze evenimentele/activitățile din cardul Proiectului finanțat, în scopul monitorizării acestuia și al promovării programului de finanțare nerambursabilă. În acest sens, Beneficiarul nu va emite pretenții ulterioare către Autoritatea finanțatoare.

|  |
| --- |
| **CAPITOLUL IX - Răspundere contractuală** |

**Art. 14.** Beneficiarul își asumă întreaga răspundere și supraveghere generală a executării serviciilor contractate.

**Art. 15.** Beneficiarul răspunde pentru realizarea obligațiilor contractuale și suportă pagubele cauzate Autorității finanțatoare, ca urmare a oricăror acțiuni sau omisiuni legate de realizarea contractului de finanțare nerambursabilă și care îi sunt imputabile.

**Art. 16.** Beneficiarul răspunde pentru îndeplinirea la timp a demersurilor necesare în vederea obținerii autorizațiilor, aprobărilor, avizelor sau licențelor necesare realizării contractului de finanțare nerambursabilă în concordanță cu reglementările în vigoare. Se va folosi Model de solicitare atașat documentației la prezentul Ghid.

**Art. 17.** Beneficiarul răspunde de legalitatea, conformitatea și exactitatea datelor prezentate în documentele justificative.

**Art. 18.** Beneficiarul răspunde de păstrarea documentelor care au stat la baza închieierii contractului de finanțare nerambursabilă pe o perioadă minimă de 5 ani de la data încetării raporturilor contractuale.

**Art. 19.** În cazul în care Beneficiarul nu respectă prevederile prezentului contract de finanțare nerambursabilă, va putea fi sancționat de către Autoritatea finanțatoare prin neacordarea unei noi finanțări nerambursabile din fondurile bugetului local.

**Art. 20.**

1. Beneficiarul este responsabil pentru implementarea proiectului cultural pentru care primește finanțare;
2. Beneficiarul este singurul responsabil pentru modul în care finanțarea este folosită, răspunderea Autorității finanțatoare nu va fi în niciun fel angajată în cazul în care Beneficiarul va fi responsabil față de terți pentru orice prejudicii cauzate în derularea Proiectului și nici în altă situație ce decurge dintr-o acțiune sau inacțiune ilicită a Beneficiarului, legată de finanțarea acordată prin prezentul contract de finanțare nerambursabilă;
3. Autoritatea finanțatoare nu răspunde în cazul nerespectării legislației în vigoare de către Beneficiar sau de către angajați, colaboratori sau consultanți ai acestuia.

**Art. 21.** Beneficiarul nu are dreptul de a angaja în scopul Proiectului, sub sancțiunea nulității contractului, persoane care au participat la întocmirea documentației aferente procedurilor de selecție a Cererilor de finanțare sau care au făcut parte din comisie/comisiile de selecție și soluționare a contestațiilor, precum și din Comisiile de monitorizare constituite pentru urmărirea derulării contractelor de finanțare nerambursabilă în cauză.

|  |
| --- |
| **CAPITOLUL X - Subcontractarea sau Cesiunea** |

**Art. 22.** Subcontractarea sau cesiunea contractului sau a unor părți din acesta este interzisă.

|  |
| --- |
| **CAPITOLUL XI - Modificarea contractului de finanțare nerambursabilă** |

**Art. 23.** Beneficiarul are obligația de a implementa activitățile Proiectului așa cum sunt stipulate acestea în cererea de finanțare, parte integrantă a contractului de finanțare.

**Art. 24.** Modificarea contractului de finanțare nerambursabilă este permisă numai în situații excepționale, prin solicitare scrisă justificată și numai cu acceptul ambelor părți, prin încheierea unui act adițional la contract, cu condiția ca scopul și obiectivele Proiectului să nu fie schimbate.

**Art. 25.**

1. Prelungirea/decalarea termenului de finalizare a Proiectului este permisă numai în limita a 20 de zile, cu condiția de a nu depăși data de 15 noiembrie a anului curent;
2. Prelungirea se poate face prin încheierea unui act adițional semnat de comun acord de către părți, în urma unei solicitări justificative transmisă în scris, cu cel puțin 5 zile lucrătoare înaintea expirării termenului de finalizare a Proiectului.

**Art. 26.**

1. Modificările referitoare la contul bancar și adresa de corespondență sunt doar notificate Autorității finanțatoare;
2. Modificările referitoare la data/perioada sau la locul de desfășurare al unei/unor activități din cadrul Proiectului sunt permise numai cu acordul Autorității finanțatoare, obținut în urma unei solicitări justificative transmise în scris;
3. Pentru situațiile prevăzute la alin (1) și (2) nu se impune încheierea de acte adiționale.

**Art. 27.**

1. Pe parcursul derulării Proiectului, dacă situația o impune, Beneficiarul ***poate face maxim 2 modificări în cadrul aceleiași categorii de cheltuieli, între articolele aprobate***, numai prin solicitare justificativă scrisă și numai cu acordul Autorității finanțatoare obținut în scris, ***fără a depăși bugetul maxim aprobat pentru acea categorie;***
2. Pe parcursul derulării Proiectului, dacă situația o impune, Beneficiarul ***poate face modificări între categoriile de cheltuieli aprobate***, numai în limita a 10% din bugetul inițial al categoriei către care se face transferul, prin solicitare justificativă scrisă și numai cu acordul Autorității finanțatoare obținut în scris;
3. Modificările prevăzute la alin. (1) și (2) pot fi făcute fără a depăși limitele maxime valorice sau procentuale stabilite legal și/sau prin Ghid, fără a afecta scopul și obiectivele Proiectului și fără a modifica valoarea totală a contractului.

**Art. 28.** Pe parcursul derulării contractului, modificarea titlului Proiectului nu este permisă.

|  |
| --- |
| **CAPITOLUL XII - Rezilierea și încetarea contractului de finanțare nerambursabilă** |

**Art. 29.** Autoritatea finanțatoare poate rezilia contractul de finanțare dacă Beneficiarul este în lichidare voluntară, se află în faliment sau dacă vinde ori cedează partea cea mai importantă a activelor sale.

**Art. 30.** Autoritatea finanțatoare poate rezilia contractul de finanțare nerambursabilă dacă Beneficiarul nu demarează realizarea Proiectului în termenul stabilit în graficul de activități anexat contractului.

**Art. 31.**

(1) Constatarea de către Autoritatea finanțatoare a încălcării cu rea-credință a obligațiilor prevăzute la art. 11, alin (1) și (2) din Ghid, cu consecința nerespectării regulilor de la art. 50, lit b) - d) din ***Ghid***, atrage sancțiunea rezilierii de drept a contractului de finanțare și constituie titlu executoriu pentru recuperarea sumelor acordate și, după caz, poate atrage alte sancțiuni conform dispozițiilor legale incidente;

(2) În cazul în care Beneficiarul nu depune documentele justificative privind atragerea surselor complementare de finanțare la termene, în forma și în limita prevăzută în prezentul contract de finanțare nerambursabilă, constatarea de către Autoritatea finanțatoare a nerespectării acestei obligații constituie motiv de reziliere a contractului și titlu executoriu pentru recuperarea sumelor acordate;

(3) Situația acordării de către Autoritatea finanțatoare a intenției frauduloase privind nerespectarea de către solicitant a obligației de a preciza în cuprinsul cererii de finanțare și de a justifica în raportul final de activitate toate informațiile privind caracterul neeconomic al activităților din cadrul Proiectului cultural, atrage rezilierea de drept a contractului de finațare;

(4) La apariția oricăruia dintre cazurile de culpă prevăzute la alin. (1), alin. (2) și alin. (3), contractul se consideră reziliat de plin drept, fără a mai fi necesară îndeplinirea vreunei alte formalități, fără punere în întârziere și fără intervenția instanțelor.

**Art. 32.**

1. Contractele de finanțare nerambursabilă pot fi reziliate de drept, fără a fi necesară intervenția instanței de judecată, în termen de 10 zile de la data primirii notificării prin care părții în culpă i s-a adus la cunoștință că nu și-a îndeplinit obligațiile contractuale;
2. Notificarea va putea fi comunicată în termen de 10 zile de la data constatării neîndeplinirii sau îndeplinirii necorespunzătoare a uneia sau mai multor obligații contractuale.

**Art. 33.**

1. În cazul luării deciziei de reziliere a contractului, Autoritatea finanțatoare notifică Beneficiarul cu privire la decizia luată, la sumele care trebuie restituie de către Beneficiar și la condițiile de restituire a acestora;
2. În acest caz, Autoritatea finanțatoare va solicita Beneficiarul în termen de maxim 15 zile de la data confirmării de primire a notificării de către Beneficiar, returnarea sumelor care fac obiectul notificării de reziliere, la care se vor adăuga penalități de întârziere de 0,2% pe zi aplicate la sumele respective până la data recuperării lor, precum și dobânda legală conform legislației în vigoare.

**Art. 34.**

Prezentul contract încetează:

1. La data stingerii tuturor obligațiilor dintre părți;
2. La data rezilierii acestuia;
3. Prin acordul părților, la solicitarea oricărei părți, în situația în care acestea nu au executat nici una dintre obligațiile contractuale;
4. Prin acordul părților la solicitarea oricărei părți, cu obligația restituirii de către Beneficiar, respectiv a recuperării de către Autoritatea finanțatoare a sumelor acordate până la acea dată, dacă este cazul;
5. În alte situații prevăzute de legislația în vigoare.

|  |
| --- |
| **CAPITOLUL XIII - Forța majoră** |

**Art. 35.** Este exonerată de răspundere pentru neexecutare sau executare necorespunzătoare a obligațiilor ce-i revin partea care a fost implicată de intervenția unui caz de forță majoră.

**Art. 36.** Este forță majoră evenimentul absolut imprevizibil, imposibil de împiedicat și independent de voința părților, care le oprește să-și execute obligațiile ce le revin potrivit prezentului contract de finanțare nerambursabilă.

**Art. 37.** Forța majoră trebuie anunțată în scris în 3 zile de la apariția ei, iar la dispariția forței majore, tot în termen de 3 zile trebuie făcută o notificare scrisă.

**Art. 38.** Realizarea parțială a Proiectului ca urmare a unei situații de forță majoră are drept rezualtat plata parțială, Beneficiarul având obligația să restituie sumele care nu au fost cheltuite în perioada derulării Proiectului.

|  |
| --- |
| **CAPITOLUL XIV - Litigii** |

**Art. 39.** Neînțelegerile de orice fel decurgând din executarea prezentului contract de finanțare nerambursabilă se soluționează pe cale amiabilă în termen de 15 zile de la apariția lor. Eventualele litigii născute din interpretarea, executarea, încetarea prezentului contract de finanțare nerambursabilă, care nu pot fi soluționate pe cale amiabilă, vor fi supuse soluționării instanțelor judecătorești de drept comun.

|  |
| --- |
| **CAPITOLUL XV - Dispoziții generale și finale** |

**Art. 40.**

1. Prin semnarea prezentului contract, Beneficiarul în calitatea sa de titular al drepturilor de proprietate intelectuală rezultate în urma implementării Proiectului, autorizează Primăria Sectorului 6 și Centrul Cultural European Sector 6 să utilizeze în mod gratuit informația cuprinsă în rapoartele Proiectului, precum și rezultatele obținute, prin toate modalitățile de comunicare publică pe care Primăria Sectorului 6 le decide, inclusiv pentru diseminarea rezultatelor sesiunii de finanțare. Autoritatea finanțatoare acoperă toate modalitățile de utilizare a acestor materiale pentru promovarea sesiunii de finanțare și comunicare publică a rezultatelor, inclusiv prin punerea la dispoziție a materialelor pe pagina de internet a Primăriei Sectorului 6 (www.primarie6.ro) sau prin alte mijloace de informare;
2. Primăria Sectorului 6 și Centrul Cultural European Sector 6 nu sunt responsabile de conținutul Proiectului cultural ce face obiectul prezentului contract sau de modul în care rezultatele Proiectului cultural pot fi utilizate, această responsabilitate revenind în întregime Beneficiarului;
3. Autoritatea finanțatoare nu își asumă răspunderea și nu intervine în litigiile care pot apărea între Beneficiar și colaboratorii acestuia, în privința drepturilor de proprietate asupra rezultatelor obținute sau utilizate, atât pe parcursul derulării Proiectului, cât și după finalizarea acestuia.

**Art. 41.** Autoritatea finanțatoare are obligația de a păstra confidențialitatea asupra conținutului cererilor de finanțare și a documentelor ce le însoțesc, a conținutului rapoartelor și oricăror alte materiale prezentate de Beneficiar, precum și asupra oricăror informații privind beneficiarii, a căror dezvăluire ar putea aduce atingere dreptului acestora de a-și proteja proprietatea intelectuală sau secretele profesionale, principiul concurenței loiale, respectiv proprietății intelectuale ori altor dispoziții legale aplicabile, cu excepțiile prevăzute la art. 42.

**Art. 42.** Următoarele elemente, așa cum rezultă acestea din contractul de finanțare și anexele acestuia, inclusiv, dacă e cazul, din actele adiționale prin care se aduc modificări contractului anexelor sale, nu pot avea caracter confidențial:

1. Denumirea completă a Beneficiarului;
2. Titlul Proiectului;
3. Scopul și obiectivele Proiectului;
4. Valoarea finanțării nerambursabile acordate;
5. Rezumatul Proiectului din Cererea de finanțare;
6. Locul și perioada de derulare și implementare a Proiectului;
7. Dimensiunea și caracteristicile grupului țintă și, după caz, beneficiarii finali ai Proiectului;
8. Rezultatele estimate și cele obținute ale Proiectului;
9. Valoarea finațării nerambursabile decontate.

**Art. 43.**

Autoritatea finanțatoare și Beneficiariul sunt exonerați de răspunderea pentru dezvăluirea de documente sau informații stabilite de părți ca fiind confidențiale dacă:

1. Informația a fost dezvăluită după ce a fost obținut acordul scris al celeilalte părți contractante pentru asemenea dezvăluire, sau:
2. Partea a fost obligată în mod legal să dezvaluie informația.

**Art. 44.**

(1) Orice comunicare între părți se va face în scris, la adresele menționate în cuprinsul prezentului contract de finanțare nerambursabilă sau la alte adrese care vor fi comunicate celeilate părți în scris, utilizând mijloace care permit evidența transmiterii și primirii acestora. Dacă expeditorul solicită confirmarea de primire, el va indica aceasta în comunicarea lui.

(2) Adresele de corespondență ale părților sunt:

1. Pentru **Autoritatea finanțatoare – Primăria Sectorului 6 , prin Centrul Cultural European Sector 6**:

**Centrul Cultural European Sector 6**, cu sediul în București, Sector 6, Splaiul Independenței nr. 200, cod poștal 060021 telefon/fax +4021 433 00 68, cod fiscal 24470751, email: [finantare@ccesector6.ro](mailto:finantare@ccesector6.ro), Cont trezorerie IBANRO73TREZ70621G430900XXXX, deschis la Trezoreria Sector 6, reprezentat prin Director, Cosmin TELEAȘĂ,

1. Pentru **Beneficiar**

..............................................................................................................................................., cu sediul în...................................................str................................................................................

nr. ..............., cod.................telefon...................și fax..................., e-mail............................... .

(3) Raportul final de activitate și cel financiar se depun la sediul Centrului Cultural European Sector 6, la adresa poștală mai sus menționată;

(4) Rapoartele speciale, precum și toate celelalte comunicări sau notificări între cele două părți se transmit și pe e-mail - finantare@ccesector6.ro.

**Art. 45.** Prezentul contract de finanțare nerambursabilă constituie titlu executoriu pentru satisfacerea creanțelor rezultate în urma rezilierii.

**Art. 46.** Clauzele prezentului contract de finanțare nerambursabilă se interpretează potrivit prevederilor Noului Cod Civil.

**Art. 47.** Atunci când prelucrează date cu caracter personal în legătură cu prezentul contract, fiecare parte se obligă să respecte prevederile Regulamentului (UE) 2016/679 al Parlamentului European și al Consiliului din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date si de abrogare a Directivei 95/46/CE (Regulamentul General privind Protecția Datelor).

**Art. 48.**

Se vor anexa prezentului contract de finanțare și vor face parte integrantă din acesta:

1. Ghidul solicitantului;
2. Cererea de finanțare (Formularul nr. 1);
3. Declarația pe propria răspundere a solicitanților (Formularul nr. 2);
4. Bugetul revizuit (dacă este cazul);
5. Graficul de activități (dacă este cazul);
6. Declarația de consimțământ;
7. Model de solicitare organizare eveniment;
8. Reguli de identitate vizuală.

**Art. 49.** Prezentul contract de finanțare nerambursabilă s-a încheiat în 2 exemplare originale, ambele având forță probantă, asigurându-se câte un exemplar pentru fiecare parte.

**Autoritate Finanțatoare**

**PRIMĂRIA SECTORULUI 6 ,**

**Centrul Cultural European Sector 6**,

**Reprezentant legal,**

**Director,**

Semnătură: ..........................................................

Data:............................................................

**Beneficiar**

**Reprezentant legal,**

**Administrator**

Semnătură: ..................................................................

Data: ...............................................................

Compartimentul Financiar Contabilitate,

Achiziții Publice și Administrativ

Compartimentul Juridic și Resurse Umane

Consilier Juridic

**Vizat control financiar preventiv**

Compartimentul Financiar Contabilitate,

Achiziții Publice și Administrativ

**PREȘEDINTE DE ȘEDINȚĂ,**

**Adina Nicolescu**